Napoleo I (imperator Francogallorum)
Vide etiam paginam discretivam: Napoleo (discretiva). Napoleo I (imperator Francogallorum) Res apud Vicidata repertae: Nativitas: 15 Augusti 1769; Adiacium Obitus: 5 Maii 1821; Longwood House Patria: Francia Nomen nativum: Napulione Buonaparte, Napoleone di Buonaparte Familia Genitores: Carolus Buonaparte; Laetitia Ramolino Coniunx: Iosephina de Beauharnais, Maria-Ludovica de Habsburgo Proles: Napoleo II, Charles Léon, Alexander Colonna-Walewski, Eugen Megerle von Mühlfeld Familia: Bonaparte Memoria Sepultura: Cathédrale Saint-Louis-des-Invalides, Valley of the Tomb Napoleo seu Neapolio Bonaparte etiam Napoleo Bonapars (natus Napoleone di Buonaparte Adiacii in Corsica die 15 Augusti 1769, mortuus in domicilio Longwood appellato, Sanctae Helenae in insula Oceani Atlantici die 5 Maii 1821) fuit dux exercitus inter Res Novas Franciae, a 1799 anno usque ad 1804 annum, tyrannus rei publicae (Francogallice Premier Consul), ab 1804 anno Imperator Francogallorum (Francogallice Empereur des Français), ab 1806 rex Italiae protectorque Foederis Rheni, vir secundis adversisque iuxta famosus. Constat Napoleonem unum ex optimis ducibus militaribus omnium temporum fuisse. Primo praeceptis Suncii se dedit et eis paruit, cuius liber de Arte belli in Francogallicum anno 1782 conversus erat. Napoleonis gesta, hominis politici, post tes novas sunt etiam amplissima, cuius liber, Codex Civilis appellatur, cuius iuribus adhuc in Francia servit et a promulgatione 1804 anni auctoritatem vehementem in evolutione civili habent.